Téry Ödön-mellszobor – Köztérkép
A katolikus templom nyitott kertjében
Avatás 2006. május 28.
Alig vártam, hogy eljuthassak ide, a "világvégére". Ilyen elzárt kis zsákfalut ritkán látni, és elég nehéz megközelíteni. Ez a szobor régi vágyam volt, mivel én is túrázom, tanultam is munkásságáról a most bemutatott szobor ihletőjének.
Óbéba falu Romániában a Bánságban, Triplex Confinium, vagyis a hármashatárnál. A Trianoni döntés Romániához csatolta.
Itt született Téry Ödön, Edmundus Felix Antonius Wilhelmus Rikker néven "(Óbéba, 1856. július 4. – Budapest, 1917. szeptember 11.) orvos, a magyar turistamozgalom egyik megalapítója". [1] Nevét menedékház, hágó, turista-útvonal, emléktúra és hegycsúcs őrzi. Számos menedékházat épített, turistautat jelölt ki a Tátrában és hazai hegyeinkben, például Dobogó-kőn, erről részletesen olvashatunk kalandos életrajzában.
Születésének 150. évfordulóján szobrot avattak a híres orvos és természetjáró szülőhelyén, a katolikus templom kertjében.
A fejszobor bronzból öntött, életnagyságú, hátul nyitott üreges, két csavarral rögzül a talapzathoz. Szakállas fej, korhű öltözet, kissé elnagyolt, nem részletes kidolgozású arc. Zayzon Ágnes [2] képzőművész, festő munkája.
Az alkotás egy szürke gránitkockákból épített csonka gúla alapon áll. Jobb oldalon kis vésett kövön, melyet a talapzatba ágyaztak: "Dobogó-kő", balján " Magas-Tátra Öttókatlan-Téry menedékház"feliratú bronz táblácska látható. A hátsó részen rézből készült gravírozott kis táblán kétnyelvű szöveg olvasható. Ebből a magyar: "Készült az NCA támogatásával 2006-ban ".
Elöl fekete vésett márványtábla, román és magyar nyelven emlékező szöveg, és a Téryől készült, vésett portré, a neve és évszámok olvashatók. Az emléktáblát 2002. július 6.-án a Csongrád Megyei Turistaegyesület és Óbéba önkormányzata készíttette és avatta fel eredetileg, a helyi művelődési ház falán. [3] A szobor avatása előtt a táblát áthelyezték, és négy bronz csavarral a talapzathoz rögzítették.
Az avatás óta megnőttek a diófák és teljesen leárnyékolják a szobrot, szinte lehetetlen jó képet készíteni róla. A környezete teljesen elhanyagolt a padok megrongálódtak, szemét borítja a talajt. Csoda, hogy a szobor még épségben van, kissé megcsorgott rajta az oxidálódott réteg.
"A katolikus templom udvarában állt a még leleplezésre váró szobor. A szobor alkotója Zayzon Ágnes hódmezővásárhelyi szobrász. Nagy Gábor az MTSZ elnöke vezetésével a Magyar és Román himnuszok elhangzását követően került sor az ünnepélyes szobor avatásra, melyet a helyi egyházak képviselői is felszenteltek. A kétnyelvű beszédek és Téry Ödön munkásságának méltatása után a helyi, és megyei képviselők illetve a Magyarországról érkezett természetjárók sokasága helyezte el koszorúját a nagy hegymászó szobra előtt. Nagyon meghitt és örömteli percek voltak ezek, jó volt itt lenni és jó volt Magyarnak lenni ezen a nevezetes napon." [2]
[1] Téry Ödön: https://hu.wikipedia.org/wiki/T%C3%A9ry_%C3%96d%C3%B6n_(turistamozgalom-szervez%C5%91)
[2] Avatás: http://users.atw.hu/zselic/20060527_28_dartsz/obeba/dartsz3.htm
http://csmtsz.hu/regi/talalkozok/obeba/obeba.html
[3] Elméktábla: https://library.hungaricana.hu/en/view/Delmagyarorszag_2002_07/?pg=58&layout=s&query=T%C3%A9ry
Községről: https://hu.wikipedia.org/wiki/%C3%93b%C3%A9ba
Egy régi kép: http://csodautak.blogspot.com/2014/05/tery-odon-szobra-2014.html
Réry Ödönről: https://temesvar.blogrepublik.eu/2011/02/25/tery-odon/
Menedékház: https://www.hurra-nyaralunk.hu/ut/magas-tatra-tery-menedekhaz
Dobogó-kő: https://hu.wikipedia.org/wiki/Dobog%C3%B3-k%C5%91
Emlékezés: http://mtsz.org/cikk/tery_odonre_emlekeztunk
Alkotó: https://www.kozterkep.hu/adattar/lexikon_szocikk/5257?kiemeles=Zayzon%20%C3%81gnes
"Téry Ödön-mellszobor" c. alkotás fotói Óbéba (Beba Veche) településről
2020.06.21. 20:20
ƒ63/10 • 1/200 • 18mm • ISO800
Benkő Gabriella Emese 20.06.21. 20:20
2020.06.21. 21:49
ƒ5/1 • 1/60 • 20mm • ISO100
Benkő Gabriella Emese 20.06.21. 21:49
2020.06.21. 21:50
Benkő Gabriella Emese 20.06.21. 21:50
2020.06.21. 21:32
ƒ4/1 • 1/160 • 80mm • ISO125
Benkő Gabriella Emese 20.06.21. 21:32
ƒ56/10 • 1/200 • 80mm • ISO800
ƒ45/10 • 1/50 • 20mm • ISO100
ƒ35/10 • 1/80 • 20mm • ISO125
ƒ5/1 • 1/60 • 42mm • ISO400
2020.06.21. 20:53
Benkő Gabriella Emese 20.06.21. 20:53
ƒ5/1 • 1/80 • 42mm • ISO500
ƒ4/1 • 1/50 • 20mm • ISO100
A főszerkesztők Példás műlapnak szavazták meg a "Téry Ödön-mellszobor" feltöltésünket!
Benkő Gabriella Emese publikálta "Téry Ödön-mellszobor" c. műlapját!